钦定古今图书集成/理学汇编/学行典/第133卷 > 朱子全书 > 《子曰赐也章》
## 钦定古今图书集成/理学汇编/学行典/第133卷 > 朱子全书 > 《子曰赐也章》

孔子告子贡曰：“女以予为多学而识之者，与予一以
贯之。”盖恐子贡只以己为多学，而不知一以贯之之
理。后人不会其意，遂以为孔子只是一贯，元不用多
学。若不是多学，却贯个甚底？且如钱贯谓之贯，须是
有钱方贯得，若无钱，却贯个甚？孔子实是多学，无一
事不理会过。若不是许大精神，亦吞不得许多。只是
“于多学中有‘一以贯之耳’。”　问“子贡一贯”章。曰：“圣人
也不是不理会‘博学多识。只是圣人之所以圣，却不
在‘博学多识，而在‘一以贯之’。今人有博学多识而不
能至于圣者，只是无‘一以贯之’。然只是‘一以贯之’，而
不‘博学多识，则又无物可贯’’’。”